
ประกาศองค์การบริหารส่วนตำบลนาตาขวัญ
ที่        /2562
เรื่อง   เจตนารมณ์การป้องกันและต่อต้านการทุจริตคอร์รัปชั่น
***************************************


องค์การบริหารส่วนตำบลนาตาขวัญ ให้ความสำคัญกับการต่อต้านการทุจริตคอร์รัปชั่นตลอดจนสนับสนุนและส่งเสริมให้บุคลากรทุกระดับมีจิตสำนึกในการป้องกันการและต่อต้านการทุจริตคอร์รัปชั่นในทุกรูปแบบ เพื่อที่สร้างความโปร่งใสมีมาตรฐานในการปฏิบัติงานที่ชัดเจนและเป็นสากลเป็นเครื่องมือกำกับความประพฤติของบุคลากรทุกคน และเพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธาและไว้วางใจศรัทธาและไว้วางใจในการบริหารงานภาครัฐ
อาศัยความตามเจตนารมณ์ของรัฐธรรมนูญแห่งราชอาณาจักรไทยพุทธศักราช 2550 และมาตรา 3/1 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมถึงฉบับที่ 5 พ.ศ.2545 และพระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ.2546 ประมวลจริยธรรมของข้าราชการการเมืองท้องถิ่นองค์การบริหารส่วนตำบลนาตาขวัญ อำเภอเมืองระยอง จังหวัดระยอง พ.ศ.2552 ระเบียบองค์การบริหารส่วนตำบลนาตาขวัญ ว่าด้วยประมวลจริยธรรมของข้าราชการการเมืองท้องถิ่นฝ่ายบริหารองค์การบริหารส่วนตำบลนาตาขวัญ พ.ศ.2559 และระเบียบองค์การบริหารส่วนตำบลนาตาขวัญว่าด้วยประมวลจริยธรรมของข้าราชการการเมืองท้องถิ่นฝ่ายสภาท้องถิ่นองค์การบริหารส่วนตำบลนาตาขวัญ พ.ศ.2559
ดังนั้น องค์การบริหารส่วนตำบลนาตาขวัญ จึงประกาศเจตนารมณ์การป้องกันและการต่อต้านการทุจริตคอร์รัปชั่น เพื่อพึงยึดถือ
ข้อ 1 ประกาศฉบับนี้บังคับใช้กับนายกองค์การบริหารส่วนตำบล  รองนายกองค์การบริหารส่วนตำบล เลขานุการนายกองค์การบริหารส่วนตำบล สมาชิกสภาองค์การบริหารส่วนตำบล  พนักงานส่วนตำบล และพนักงานจ้างขององค์การบริหารส่วนตำบลนาตาขวัญ (รวมเรียกว่า “บุคลากรขององค์การบริหารส่วนตำบลนาตาขวัญ”)

         ข้อ 2 บุคลากรขององค์การบริหารส่วนตำบลนาตาขวัญ จะไม่เข้าไปยุ่งเกี่ยวข้องกับเรื่องทุจริตคอร์รัปชั่นไม่ว่าโดยทางตรงหรือทางอ้อม


ข้อ 3 บุคลากรขององค์การบริหารส่วนตำบลนาตาขวัญไม่พึงละเลยหรือเพิกเฉยเมื่อพบเห็นการกระทำที่เข้าข่ายการทุจริตคอร์รัปชั่นที่เกี่ยวข้องกับองค์การบริหารส่วนตำบลนาตาขวัญ โดยต้องแจ้งให้ผู้บังคับบัญชาหรือบุคคลที่รับผิดชอบทราบและให้ความร่วมมือในการตรวจสอบข้อเท็จจริงต่างๆ หากมีข้อสงสัยหรือข้อซักถามให้ปรึกษากับผู้บังคับบัญชาหรือบุคลากรที่กำหนดให้ทำหน้าที่รับผิดชอบเกี่ยวกับการติดตามการปฏิบัติตามประมวลจริยธรรมของคุลการแต่ละประเภทตามที่กำหนดไว้


/ข้อ 4...
ข้อ 4 บุคลากรขององค์การบริหารส่วนตำบลนาตาขวัญ จะตระหนักถึงความสำคัญในการเผยแพร่ให้ความรู้และทำความเข้าใจกับบุคคลอื่นที่ต้องปฏิบัติหน้าที่ที่เกี่ยวข้องกับองค์การบริหารส่วนตำบลนาตาขวัญหรืออาจเกิดผลกระทบต่อองค์การบริหารส่วนตำบลนาตาขวัญในเรื่องที่ต้องปฏิบัติ มิให้เกิดการทุจริต มิให้เกิดการทุจริตคอร์รัปชั่น


ข้อ  5  บุคลากรขององค์การบริหารส่วนตำบลนาตาขวัญ จะมุ่งมั่นที่จะสร้าง และรักษาวัฒนธรรมองค์กรที่ยึดมั่นว่าการทุจริตคอร์รัปชั่น และการให้หรือรับสินบนเป็นการกระทำที่ยอมรับไม่ได้ ไม่ว่าจะเป็นการกระทำกับบุคคลใดก็ตามหรือการทำธุรกรรมกับภาครัฐหรือภาคเอกชน


ทั้งนี้ ตั้งแต่บัดนี้เป็นต้นไป



ประกาศ ณ วันที่        เมษายน   พ.ศ.   2562





          (นายลำยอง  ธรรมยิ่ง)





นายกองค์การบริหารส่วนตำบลนาตาขวัญ

